Okresná prokuratúra Martin 
Vajanského nám. 1, 036 80 Martin 1 	

Sp. zn. : 2 Pv 152/12/5506	Martin, 17.5.2012
EEČ : 2-40-53-2012

U Z N E S E N I E

Trestná vec:	obvinená XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Martin
Podľa § 215 odsek 1 písmeno h Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako matka detí XXXXX: XXXXX, nar. XXXXX a  XXXXX, nar. XXXXX, ku ktorým má vyživovaciu povinnosť vyplývajúcu v zmysle ustanovení Zákona o rodine a určenú rozsudkom Okresného súdu v Martine pod č. XXXXX zo dňa XXXXX, právoplatného od XXXXX, vykonateľného od XXXXX, prispievať na výživu syna XXXXX, nar. XXXXX, výživným vo sume 1 500,- Sk (49,79) EUR mesačne a na výživu syna XXXXX, nar. XXXXX, výživným v sume 1 300,- Sk (43,15) EUR mesačne, s účinnosťou od 01.11.2007, vždy do každého 25-teho dňa v mesiaci vopred k rukám otca XXXXX, nar. 21.04.1968, trv. bytom Ul. XXXXX, XXXXX, obvinená XXXXX nie je a nebola evidovaná na úrade práce sociálnych vecí a rodiny, odbore sociálnych vecí a rodiny ako poberateľka dávky sociálnej pomoci a dávky a príspevkov v hmotnej núdzi ani ako poberateľka štátnych sociálnych dávok, v evidencii uchádzačov o zamestnanie bola evidovaná od 11.02.2011 do 30.03.2011 a od 09.07.2011 do 09.10.2011, kedy bola vyradená z evidencie uchádzačov o zamestnanie z dôvodu nespolupráce, od 01.08.2010 do 20.08.2010 pracovala na Dohodu o vykonaní práce v spoločnosti DELIZA s.r.o. Zvolenská 7/15, XXXXX, od 01.10.2010 do 10.02.2011 pracovala v spoločnosti MICHNA MEDICAL s.r.o. J. Goliana č. 38, XXXXX, od 16.11.2010 do 22.01.2011 bola zamestnancom dohodárom spoločnosti ZDRAVIE XXXXX s. r. o., od 01.04.2011 do 08.07.2011 bola zamestnancom - dohodárom Liečebne sv. Františka a.s., od 01.07.2011 do 28.07.2011 bola zamestnancom - dohodárom občianskeho združenia SLNEČNICA Slovensko a od 03.02.2012 až doposiaľ pracuje v spoločnosti HOTEL TURIEC a.s. 
obvinená si túto vyživovaciu povinnosť  vôbec neplní, čím jej vznikol dlh na bežnom výživnom k rukám otca XXXXX za obdobie  od 01.10.2011 doposiaľ - 17.05.2012 (vrátane mesiaca máj 2012) v sume 743,52 EUR, 

lebo zanikla trestnosť činu
Odôvodnenie:
Dňa 12.03.2012 bolo povereným príslušníkom PZ Obvodného oddelenia PZ XXXXX - XXXXX začaté trestné stíhanie v zmysle ustanovenia § 199 ods. 1 Trestného poriadku a zároveň vznesené obvinenie v zmysle ustanovenia § 206 ods. 1 Trestného poriadku pre prečin zanedbania povinnej výživy podľa §-u 207 ods. 1 Trestného zákona, z ktorého skutku je obvinená XXXXX pod  ČVS:ORP-340/OZ-MT-2012.
          Po skončení vyšetrovania bol spisový materiál predložený na tunajšiu prokuratúru spolu s návrhom na zastavenie trestného stíhania podľa § 215 ods. 1 písm. h) Tr. por..
V predmetnej veci bol vypočutá obvinená XXXXX, ktorá uviedla, že si je vedomá, že nemá uhradené výživné na synov. Je jej to ľúto a bude sa snažiť dlžné výživné uhradiť v termíne do 09.05.2012. Tento dlh jej vznikol neúmyselne, ona má svoje deti rada a nemala v žiadnom úmysle im poškodiť.
Poškodený XXXXX dňa 04.05.2012 vypovedal, že obvinená si vyživovaciu povinnosť neplnila od mesiaca október 2011 a tak dlhuje na výživnom sumu 743,52 €. Dňa 04.05.2012 mu prišla na účet suma 743,52 €, ktorá bola zaslaná ako výživné na ich synov od bývalej manželky. Tieto peniaze mu boli poslané z účtu v Tatrabanke. Nepripája sa k trestnému postihu obvinenej. Deti v čase neplnenia vyživovacej povinnosti matkou núdzou netrpeli.
	V spisovom materiáli sa nachádza fotokópia prevodu sumy 743,52 € na účet poškodeného XXXXX. 
Podľa § 86 písm. a/ Tr. zák. trestnosť prečinu zanedbania povinnej výživy podľa § 207 Tr. zák., zaniká, ak trestný čin nemal trvalo nepriaznivé  následky a páchateľ svoju povinnosť dodatočne splnil skôr, než sa súd odobral na záverečnú poradu.
S poukazom na vyššie uvedené skutočnosti bolo potrebné potom trestné stíhanie obv. XXXXX zastaviť v zmysle § 215 ods. 1. písm. h) Tr. por.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Soňa Repáňová
prokurátorka